**Årsmøde i Fjordbyernes Netværk**

**12. marts 2024**

**styregruppens beretning**

Det forløbne år har mest stået i Fjordbystiernes tegn.

Der er foretaget vedligeholdelse af Doveroddestierne, og projektgruppen har lagt et stort arbejde i planlægningen af Ydbystierne. Stierne skal etableres til foråret. Birgitte orienterer mere detaljeret.

Planlægningen af næste etape af Fjordbystierne er i gang. Heltborg står for tur.

Der er foretaget oprydning af Fælleden i Heltborg i 2023, så den nu er mere tilgængelig. Det er fulgt op af en oprydning efter stormen for nyligt.

På Skårhøjvej er der planlagt et udsigtspunkt med holdeplads, som etableres i år. Der er givet grønt lys fra kommunen.

Efter årsmødet sidste år blev der rettet henvendelse til samtlige kommunalbestyrelsesmedlemmer om nogle af de ønsker, som blev fremført på årsmødet. Det har endnu ikke givet resultat, men vi har fortsat fokus på diverse trafikforbedringer for bløde trafikanter og andre foranstaltninger, som kan gøre det mere attraktivt at bosætte sig indenfor Fjordbyernes område.

Siden sidste årsmøde er der af flere lokalforeningerne bag Fjordbyernes Netværk søgt midler til og gennemført en del større projekter. Der er ingen tvivl om, at det gør vejen til diverse fondsmidler lettere, når man kan henvise til, at man er en del af et større netværk.

Vi oplever da også, at samtlige foreninger, som var med til at stifte Fjordbyernes Netværk i 2016, fortsat bakker op.